

 Nr. Prot.: 3448/24; Datë: 01.11.2024

Në bazë të vendimit nr.3431/24, të datës 31.10.2024 të Këshillit Drejtues, Universiteti i Shkencave të Aplikuara në Ferizaj (UShAF), me datën 01.11.2024 shpallë:

**K O N K U R S**

Për ndarjen e bursave universtare për vitin akademik 2024/25

Kushtet e përgjithshme

1. Bursa universitare ndahet për studentët e nivelit të studimeve themelore (bachelor) dhe nivelit të studimeve master;
2. Të drejtë aplikimi për bursë kanë studentët e UShAF, të cilët i plotësojnë këto kushte:
	* + - Të jenë studentë të rregullt të Fakulteteve të UShAF;
			- Të jenë studentë të vitit të dytë e më lartë (bachelor) dhe studentë të vitit të dytë të nivelit master;
			- Të mos kenë vit të përsëritur të studimeve;
			- T’i kenë të dhëna të gjitha provimet e vitit paraprak të studimeve në afatin e shtatorit 2024;
			- Të kenë notë mesatare të studimeve 8.00 (tetë pikë zero) e më lartë.

Dokumentacioni i nevojshëm për aplikim

1. Studentët të cilët i plotësojnë kushtet nga pika I e këtij konkursi, duhet t’i paraqesin këto dokumente:
	* + - * Fletëparaqitjen (e cila merret përmes SMU-së);
				* Kopjen e letërnjoftimit;
				* Çertifikatën e notave (e cila merret tek shërbimi i studentëve);
				* Vërtetimi që është student i rregulltë (i cili merret tek terminali vetëshërbyes në UShAF);
				* Konfirmimin origjinal nga banka për xhirollogarinë bankare, e cila llogari duhet të jetë aktive. Llogaria bankare duhet të jetë e vet studentit që aplikon (e cila merret nga banka përkatëse e vulosur dhe e nënshkruar).

1. Dokumentet e kompletuara dorëzohen fizikisht në Zyrën e Shërbimit të Studentëve.
* Administrata Qendrore është e obliguar që në përputhje me kriteret e përcaktuara me këtë konkurs, t’i përgatit listat e studentëve të cilët i plotësojnë kriteret për përfitimin e bursës universitare;
* Kandidatët të cilët nuk i plotësojnë kriteret e sipërshënuara, Shërbimi i Studentëve nuk do t’ua pranojë fletëparaqitjen, e cila ua mundëson aplikimin për bursë.
1.
2. Afati i aplikimit është prej datës 01.11.2024 deri më 08.11.2024 ora 16:00.
3. Shpallja e vendimit dhe publikimi i listave për përfituesit e bursës do të bëhet të hënën me datë 11.11.2024.

Studentët të cilët konsiderojnë se kanë pasur të drejtë të përfitimit të bursës universitare dhe nuk janë përfshirë në listën e studentëve përfitues të bursës, kanë të drejtë ankese tek Komisioni për Ankesa, në afat prej 48 orësh pas ditës së publikimit të listave.

Ankesat duhet të dërzohen në Zyrën e Shërbimit të Studentëve.